text: #TyphoonWatch #PaengPH 24 hours monotoring ug response ang gipahigayon sa Municipal Risk Reduction and Management Council sa Balamban pinangulohan ni Mayor Ace Stefan Veloso Binghay aron masiguro nga dali ang pagresponde kon pananglit adunay emergency mahitungod sa bagyong Paeng. Anaa sa Munisipyo ang command center sa MDRRMC kon diin nagtapok ang mga sakop sa disaster response, social welfare, engineering, health, motorpool, human resource, PNP ug BFP nga kanunay nga nag roving o nagmonitor sa mga coastal ug landslide-prone barangays sa lungsod sa Balamban. Gisiguro sab sa opisina sa Municipal Social Welfare nga maatiman ang mga panginahanglan sa mga evacuees nga anaa sa mga evacuation centers. Giabisohan sab ni Mayor Ace ang mga kapitan sa kanunay nga pagreport sa kahimtang sa matag barangay. Giawhag ang kooperasyon sa tanan aron mahilayo kita sa peligro sa bagyong Paeng. Palihug magmatngon ug mag-amping kita kanunay.
text: #000007